बिशुनपुरा(गढ़वा): नवरात्र के बुधवार को अष्ठमी के दिन बिशुनपुरा प्रखंड के सभी पूजा पंडाल में भव्य दुर्गा पूजा पंडाल में माँ दुर्गा की प्रतिमा की पूजा करने को भक्तो की भीड़ उमड़ने लगी है। माँ दुर्गा के पूजन-अर्चन के लिए भक्त मंदिरो व पूजा पंडालो में पहुँचने लगे। इस दौरान माँ के जयकारों व घण्ट घड़ियाल की ध्वनि से मंदिर व पूजा पंडाल गूँजते रहे। सुबह से ही दूर-दूर से आये भक्तो का तांता लगा रहा। पूजा पंडाल के सदस्य किसी भी भक्त को कोई परेशानी न हो उसके लिए विशेष सुविधा का ब्यवस्था की गई । दूरदराज से आए हुए सभी भक्त माता रानी के दर्शन के लिए आ रहे है। शाम के आरती के वक्त घण्ट घड़ियाल की ध्वनि से पूरा पंडाल परिसर भक्तिमय हो गया है। पूजा समिति के कार्यकर्ता सहित पुलिस के जवान भी सुरक्षा में लगे रहे ।